
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α’/26.7.1985). 

β) Της παρ. 1 του άρθρου 17 του Ν. 1320/83 «πρόσληψη στο 
δημόσιο τομέα και άλλες διατάξεις» (ΦΕΚ 6/Α'/11.1.1983). 

. γ) Της παρ. 10 του άρθρου 9 του Ν. 1586/1986 «Βαθμολο¬ 
γική διάρθρωση των θέσεων τού δημοσίου, νομικών προσώπων 
δημοσίου δικαίου και των Οργανισμών τοπικής αυτοδιοίκησης 
και άλλες διατάξεις». 

2. Την 1002181/28/2.1.1989 απόφαση του Πρωθυπουρ¬ 
γού και του Υπουργού Οικονομικών «ανάθεση αρμοδιοτήτων του 
Υπουργού Οικονομικών στον Υφυπουργό Οικονομικών Ηλία Πα- 
παηλία» (ΦΕΚ 10/879.1.1989). 

3. Τη γνωμοδότηση αριθ. 77/1989 του Συμβουλίου της Επι- 
κρατείας, μετά από πρόταση του Υπουργού Προεδρίας της Κυ¬ 
βέρνησης και του Υφυπουργού Οικονομικών, αποφασίζουμε: 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
Άρθρο 1 

1. Σύμφωνα με την αριθ. ΓΥ 1613/11.11.1985 κοινή από¬ 
φαση των Υπουργών Προεδρίας της Κυβέρνησης και Οικονομι¬ 
κών (ΦΕΚ 67 Ο/Β'/1 1.11.1985), που εκδόθηκε κατ’ εφαρμογή 
του άρθρου 28 παρ. 1 του Ν. 1558/1985, το Εθνικό Τυπογρα¬ 
φείο αποτελεί ενιαίο διοικητικό τομέα, του οποίου πρόΐσταται με¬ 
τακλητός Ειδικός Γραμματέας. 

2. Για την υποβοήθηση του Ειδικού Γραμματέα στην εκττλή- 
ρωση των καθηκόντων του τοποθετούνται στο γραφείο του είτε 
υπάλληλοι με σύμβαση είτε υπάλληλοι μόνιμοι του Εθνικού Τυ¬ 
πογραφείου ή αποσπασμένοι από άλλες υπηρεσίες. 

3. Στον Ειδικό Γραμματέα υπάγονται, επίσης, απευθείας ειδι¬ 
κοί μελετητές και άλλο ειδικό επιστημονικό προσωπικό που τυ¬ 
χόν προσλαμβάνεται, σύμφωνα με τις διατάξεις του άρθρου 25 
παρ. 10 του Ν. 1735/87 για τη μελέτη και προώθηση εφαρμο¬ 


γής νέας τεχνολογίας στο Εθνικό Τυπογραφείο, εκτός εάν στην 
πράξη διορισμού τους προβλέπεται διαφορετικά. 

Άρθρο 2 

1. Το Εθνικό Τυπογραφείο είναι τεχνική παραγωγική μονάδα 
αρμόδια για την εκτύπωση, διαχείριση και διανομή: 

α) της Εφημερίδας της Κυβέρνησης, 
β) των κειμένων της νομοθετικής λειτουργίας, 
γ) των υπό των δημοσίων υπηρεσιών χρησιμοποιουμένων 
εντύπων γενικής χρήσεως και πάσης φύσεως υπηρεσιακών και 
λοιπών εκδόσεων, 

δ) ειδικών εντύπων και εκδόσεων που ζητούνται από τους αρ¬ 
μόδιους Υπουργούς για την εξυπηρέτηση συγκεκριμένων ανα¬ 
γκών της αρμοδιότητας και της δικαιοδοσίας τους, ' 

ε) του διαρκούς κώδικα νομοθεσίας (μόνο όσον αφορά την 
εκτύπωση και βιβλιοδεσία), 

στ) εκδόσεων διδακτικού ή εκπαιδευτικού χαρακτήρα που ορί¬ 
ζονται εκάστοτε με κοινές αποφάσεις του Υπουργού Προεδρίας 
της Κυβέρνησης και του αρμόδιου καθ’ ύλην Υπουργού, 
ζ) των εκδόσεων εκείνων που κρίνονται από τον Υπουργό Προ¬ 
εδρίας της Κυβέρνησης ότι εξυπηρετούν Εθνικούς ή κοινωνικούς: 
σκοπούς. 

2. Ο χάρτης και τα υλικά που απαιτούνται για τις περιπτώσεις 
α', β’, γ’, ε’ και ζ της προηγούμενης παραγράφου διατίθενται από 
το Εθνικό Τυπογραφείο και καλύπτονται από τις πιστώσεις που 
περιλαμβάνει ο ειδικός προϋπολογισμός του, ενώ για την περί¬ 
πτωση δ’ και στ' αναγκαίος χάρτης παραχωρείται ή η πίστωση 
που απαιτείται για την αγορά του μεταβιβάζεται στον προϋπολο¬ 
γισμό του Εθνικού Τυπογραφείου με φροντίδα του αρμόδιου 
Υπουργού και αποτελεί χωριστή διαχείριση στη Διεύθυνση Οικο¬ 
νομικού. 

3. Το Εθνικό Τυπογραφείο λειτουργεί σε δύο τουλάχιστον φυ- 
λοικές, καθεμιά από τις οποίες στελεχώνεται κατά τρόπο ώστε να 
εξασφαλίζεται η κατά τις εκάστοτε ανάγκες ορθολογική και 
οπωσδήποτε αποτελεσματική απασχόληση του εμψύχου δυναμι¬ 
κού και των μηχανολογικών εγκαταστάσεών του. 

Άρθρο 3 

Διάρθρωση Υπηρεσιών 

Το Εθνικό Τυπογραφείο διαρθρώνεται ως εξής: 
α) Διεύθυνση Εκδόσεων, 
β) Διεύθυνση Σύνθεσης, 
γ) Διεύθυνση Εκτυπώσεων - Βιβλιοδεσίας, 
δ) Διεύθυνση Μηχανολογικών - Ηλεκτρολογικών και λοιπών 
Εγκαταστάσεων. 

ε) Διεύθυνση Διοικητικού. 

στ) Διεύθυνση Οικονομικού. 

ζ) Τμήμα πληροφόρησης και παραγωγικότητας. 

Άρθρο 4 

Διεύθυνση Εκδόσεων 

1. Η αρμοδιότητα της είναι η παραλαβή, πρωτοκόλληση, 
έλεγχος, ταξινόμηση σε φακέλους κατά χρονολογική τάξη και 
σειρά, αρχική επεξεργασία και μηχανογράφηση της προς δημο¬ 
σίευση στην Εφημερίδα της Κυβερνήσεως ύλης και εργασιών της 
Βουλής. Μέριμνα για λήψη εντολής δημοσίευσης ΦΕΚ και προώ¬ 
θησης για εκτύπωση ΦΕΚ κατά την ίδια τάξη, με μόνες τις πα¬ 
ρεκκλίσεις που καθορίζονται εκάστοτε από την Κυβέρνηση. Η πα¬ 
ραλαβή και ο προγραμματισμός χρονικής εκτέλεσης λοιπών ερ¬ 
γασιών - παρακολούθηση τηρήσεως του καθορισθέντος προγραμ¬ 
ματισμού σε όλες τις φάσεις της παραγωγής και έκδοση κατά πε¬ 
ρίπτωση εντολών για χορήγηση χαρτιού - σύνταξη και έκδοση ευ¬ 
ρετηρίου ΦΕΚ. 

2. Τη Διεύθυνση Εκδόσεων συγκροτούν τα ακόλουθα τμήματα 
με τις εξής αρμοδιότητες: 

α) Τμήμα Α1 (παραλαβής - ταξινόμησης και μηχανογράφησης 
ύλης). 

Παραλαβή, πρωτοκόλληση, έλεγχος, ταξινόμηση, αρχική 
επεξεργασία και μηχανογράφηση της προς δημοσίευση κατά 
τεύχη στην Εφημερίδα της Κυβέρνησης ύλης, ύλης της Βουλής 
καθώς και των λοιπών εισερχομένων εργασιών για εκτύ¬ 
πωση. 

Η ταξινομημένη για την Εφημερίδα ύλη μεταβιβάζεται στη 
Διεύθυνση Σύνθεσης και η ύλη άλλων εργασιών στο τμήμα Α2. 

Επιστροφή στους αποστολείς δημοσιευμάτων που χρειάζονται 
συμπλήρωση, διόρθωση ή αντικατάσταση ως κακέκτυπα. 

Το Τμήμα αυτό λειτουργεί και σε δεύτερη φυλακή. 

β) Τμήμα Α2 (Προγραμματισμού εκτυπώσεως εργασιών - ελέγ¬ 
χου και συντονισμού ύλης). 

Παροιλαβή της ύλης λοιπών εργασιών από τα τμήματα Α1 και 
ΣΤ3 εισήγηση για την τεχνική σύνθεση και εκτύπωση των παρα- 
λαμβανομένων εργασΐί!)ν. Ένταξη της παραλαμβανομένης συνα¬ 
φούς ύλης σε χρονοδιάγραμμα. Συντονισμός και παρακολούθηση 
εκτέλεσης αυτού, έκδοσης εντολής απαιτουμένου χάρτου για την 
εκτύπ&ιση. Παραλαβή από τη Διεύθυνση Σύνθεσης δοκιμίων 
ΦΕΚ και ευθύνη για προώθηση αυτών για εντολή δημοσίευσης. 
Τήρηση μητρώου και βιβλίων αριθμήσεως ΦΕΚ, καθώς και των 
σχετικών φακέλων. Κατάρτιση ευρετηρίου ΦΕΚ κατά Τεύχη. 
Ενημέρωση μηχανογραφικού συστήματος, προώθηση για την 
εκτύπωση. 

Εισηγείται από κοινού με συναρμόδιες διευθύνσεις τον αριθμό 
αντιτύπων για κάθε ΦΕΚ καθώς και τυχόν επιβαλλόμενη αύξηση 
του αριθμού αυτού πέραν του καθοριζόμενου εκάστοτε. 

γ) Τμήμα Α3 (μελέτης και παρακολούθησης παραγωγής). 

Μελέτη ανάπτυξης εργασιών. Συστηματική ποφακολούθηση 
παραγωγής ΦΕΚ και εργασιών, καθώς και κατανάλωσης υλικού 
για συνεχή ενημέρωση της διοίκησης του Εθνικού Τυπογραφείου. 
Η αρμοδιότητα αυτή ασκείται σε συνεργασία με τις αρμόδιες καθ’ 
ύλην Διευθύνσεις του Εθνικού Τυπογραφείου. Το ίδιο τμήμα δια¬ 
τηρεί αρχείο με φακέλους όλων των λοιπών εργασιών που συντε- 
λέσθηκαν. 

δ) Τμήμα Α4 (Ανωνύμων Εταιρειών και Εταιρειών Περιωρισμέ- 
νης Ευθύνης). 

Παραλαβή ύλης και μηχανογράφηση ΤΑΕ - ΕΠΕ, είσπραξη 


και απόδοση στη διεύθυνση οικονομικού τελών δημοσίευσης. 
Ενημέρωση βιβλίων και εγγράφων μηχανογραφικού συστήματος 
και παροχή σχετικών πληροφοριών. Σχετική αλληλογραφία. 

Άρθρο 5 

Διεύθυνση Σύνθεσης 

1. Η αρμοδιότητά της είναι: τεχνική και επεξεργασία της δη- 
μοσιευτέας ύλης, που παραλαμβάνει από τη Διεύθυνση Εκδό¬ 
σεων. Καθορισμός της μεθόδου και τεχνικής της παραγωγής. 
Διορθώσεις παραγομένων κειμένων, φροντίδα και ευθύνη για την 
κατά τους κανόνες της τέχνης άριστη ποιοτικά σύνθεση όλων των 
κειμένων, διακίνηση δοκιμίων, ενημέρωση του τμήματος πληρο¬ 
φόρησης και παραγωγικότητας. Προώθηση της συντεθειμένης 
ύλης άλλων εργασιών για εκτύπωση. 

2. Τη Διεύθυνση Σύνθεσης συγκροτούν οι παρακάτω μονάδες 
με τις εξής αρμοδιότητες: 

α) Τμήματα Β1, Β2, και Β3 Φωτοστοιχειοθεσίας: 

Στοιχειοθέτηση με τη μέθοδο της φωτοσύνθεσης, τεχνική διόρ¬ 
θωση, ηλεκτρονική σελιδοποίηση, διαμόρφωση και λοιπή επεξερ¬ 
γασία ελληνικών και ξενογλώσσων κειμένων, πινακογραφιών 
της Εφημερίδας της Κυβερνήσεως, των πρακτικών της Βουλής 
ως και των λοιπών εργασιών του Εθνικού Τυπογραφείου. Εισή¬ 
γηση για δημιουργία και αποθήκευση στη μνήμη τυποποιημένων 
κειμένων για δημοσίευση. 

β) Τμήμα Β4 μονοτυπίας: 

Τεχνική σύνθεση τυπογραφικών κειμένων σε ειδικές από ρό¬ 
λους χαρτιού ταινίες δια των πληκτρομηχαινών, παράδοση αυτών 
στα αρμόδια τμήματα χυτηρίων μονοτυπίας. 

γ) Τμήμα Β5 χυτηρίων μονοτυπίας: 

Μηχανική σύνθεση τυπογραφικών κειμένων από διάτρητες 
ταινίες χάρτου, μέριμνα παράδοσης ετοίμου προϊόντος στα τμή¬ 
ματα στοιχειοθεσίας δια χειρός. 

δ) Τμήμα Β6 και Β7 Αινοτυπίας: 

Μηχανική σύνθεση κειμένων σε συμπαγείς στίχους, μέριμνα 
παράδοσης των στοιχειοθετημένων αυτών στα αρμόδια τμήματα 
στοιχειοθεσίας. 

ε) Τμήματα Β8 και Β9 Στοιχειοθεσίας: 

Μέριμνα για τη στοιχειοθέτηση κειμένων, πινάκων, σελιδοποί¬ 
ηση των προϊόντων των τμημάτων χυτηρίων, μονοτυπίας και λι¬ 
νοτυπίας, έκδοση δοκιμίων, τυπογραφική διόρθωση αυτών, απο¬ 
στολή τελικού δοκιμίου στο τμήμα Α2 διακίνησης δοκιμίων 
ΦΕΚ. 

στ) Τμήμα ΒΙΟ Διορθώσεων: 

Διόρθωση λαθών των δικιμίων των φύλλων των τευχών της 
Εφημερίδας της Κυβερνήσεως και των λοιπών εκδόσεων του 
Εθνικού Τυπογραφείου. 

ζ) Τμήμα Β11 (σχεδιασμού εκτυπώσεως Εφημερίδαις και άλλων 
εργασιών): 

Σχεδίαση εντύπων, πινάκων και άλλων εργασιών του δημο¬ 
σίου. Σελιδοποίηση στις διαστάσεις που προβλέπονται από τα πα- 
ραγόμενα στη στοιχειοθεσία χαρτοφίλμς και ετοιμασία για φωτο¬ 
γράφηση. Σύνθεση πρωτοτύπου μακέτας εκτυπωτικών εργα¬ 
σιών. 

η) Τμήμα Β12 Φωτογραφείου: 

Παροιλαβή ύλης από το τμήμα σχεδιασμού και από τα τμή- 

ματα φωτοστοιχειοθεσίας για φωτογράφιση των πρωτοτύπων 
και σελίδων. Φωτογράφιση γραμμικών εγχρώμων εικόνων και 
τεχνική επεξεργασία αυτών και παράδοση έτοιμης ύλης στο 
τμήμα μοντάζ. 

θ) Τμήμα Β13 Μοντάζ: 

Παραλαβή από το τμήμα φωτογραφείου θετικών φιλμς για 
μοντάζ σελίδων σε απλά ή πολλαπλά αναπαραγωγής, σε μέτρα 
ανάλογα προς τον τύπο του εκτυπωτικού ή βιβλιοδετικού μηχα¬ 
νήματος. 

Παράδοση μονταρισμένων κειμένων στο φωτομεταφορείο. 
ι) Τμήμα Β14 Παραγωγής - Αναπαραγωγής Υλικών: 

Μέριμνα για την παραγωγή και αναπαραγωγή υλικών για τον 
εφοδιασμό των τμημάτων μονοτυπίας - λινοτυπίας - στοιχειοθε¬ 
σίας. 

Η διάλυση και χύτευση τυπογραφικών σελίδων και μετάλλου, 
παράδοση των υλικών στα παραπάνω τμήματα, εισήγηση για 
διάθεση πλεονάζοντος μετάλλου. 

ια) Υπηρεσία Σύνθεσης (δεύτερης φυλακής): 

Η υττηρεσία Σύνθεσης (δεύτερης φυλακής) συγκροτείται από 
τα Τμήματα: 

α) Φωτοστοιχειοθεσίας I. 

β) Φωτοστοιχειοθεσίας II. 

γ) Φωτογραφείου - Σχεδιασμού - Μοντάζ. 

δ) Διορθώσεων. 

ε) Μονοτυπίας (τιλήκτρα, χυτήρια, στοιχειοθέτηση). 

στ) Λινοτυπίας. 

Οι αρμοδιότητες των τμημάτων αυτών είναι οι ίδιες με αυτές 
των ομωνύμων τμημάτων της πρώτης φυλακής. 

Άρθρο 6 

Διεύθυνση Εκτυπώσεων - Βιβλιοδεσίας 

1. Η αρμοδιότητά της είναι: Εκτύπωση των δημοσιευμάτων 
βάσει των τεχνικών προδιαγραφών. Κατά την τεχνική επεξεργα¬ 
σία έχει την ευθύνη για την άριστη ποιοτικά και ποσοτικά παρα¬ 
γωγή, κοπή, βιβλιοδεσία, σύνθεση, συσκευασία για αποστολή 
των παραγομένων εκτυπωτικών εργασιών στους εντολείς και 
των ΦΕΚ στη Διεύθυνση Οικονομικού για διανομή. 

2. Τη Διεύθυνση Εκτυπώσεων - Βιβλιοδεσίας συγκροτούν οι 
παρακάτω μονάδες: 

α) Τμήμα Γ1 Φωτομεταφορείου - Στερεοτυκιου: 

Παραλαβή έτοιμης μονταρισμένης εργασίας από το τμήμα μο¬ 
ντάζ, μεταφορά αυτής σε ειδική προετοιμασμένη μήτρα και προ¬ 
ώθηση αυτής σε συνέχεια, στα πιεστήρια ΟΡΕ3ΕΤ για εκτύ¬ 
πωση. Μέριμνα παραγωγής μητρών και στερεοτύπων πλακών 
και τήρηση αρχείου αυτών για επανοιληπτικές εκτυπώσεις. 

β) Τμήματα Γ2 και Γ3 -Πιεστηρίων ΟΓΡ8ΕΤ: 

Κάθε ένα από τα οποία είναι υπεύθυνο για τέσσερα τουλάχι¬ 
στον πιεστήρια ΟΡΡ5ΕΤ. 

Εκτύπωση εργασιών σε φύλλα χάρτου με τη μέθοδο εκτύπω¬ 
σης ΟΡΡ8ΕΤ παράδοση των εκτυπούμενων εργασιών στα αρμό¬ 
δια τμήματα βιβλιοδεσίας για την περαιτέρω επεξεργασία. 

γ) Τμήματα Γ4 και Γ5 Τυπογραφικών Επιπέδων και Ορθιων 

Πιεστηρίων: 

Μέριμνα εκτέλεσης των απαιτουμένων εργασιών για εκτύ¬ 
πωση επί φύλλων χάρτου και παράδοση των εκτυπουμένων ερ¬ 


γασιών στα αρμόδια τμήματα βιβλιοδεσίας για την περαιτέρω 
επεξεργασία. 

δ) Τμήμα Γ6 Κυλινδρικών Πιεστηρίων: 

Μέριμνα εκτέλεσης εργασιών εκτύπωσης επί ρόλου χάρτου και 
παράδοση προϊόντων στο τμήμα βιβλιοδεσίας. 

ε) Τμήμα Γ7 Φακελοτεχνικών Μηχανών: 

Μέριμνα παραγωγής των αναγκαιούντων φακέλων για κά¬ 
λυψη των υπηρεσιακών αναγκών των δημοσίων υπηρεσιών και 
των ΝΠΔΔ και η επ’ αυτών εκτύπωση. Παράδοση του ετοίμου 
προϊόντος στο αρμόδιο τμήμα. 

στ) Τμήματα Γ8 και Γ9 Κοπτικών Μηχανών και Βιβλιοδε¬ 
σίας: 

Μέριμνα κοπής και δίπλωσης των ΦΕΚ και των πάσης φύ- 
σεως εντύπων, εκτέλεσης οποιασδήποτε βιβλιοδετικής εργασίας, 
προώθηση εργασιών για ολοκλήρωσή τους στα τμήματα σύνθε¬ 
σης και δεματοποίησης. Παράδοση ετοίμου προϊόντος στο αρμό¬ 
διο τμήμα της διεύθυνσης διαχείρισης. 

ζ) Τμήμα ΓΙΟ Σύνθεσης-Συσχευασίας προϊόντων προς απο¬ 
στολή: 

Μέριμνα σύνθεσης (δια χειρός ή μηχανικής) των διαφόρων 
ΦΕΚ και των λοιπών εκδόσεων, συσκευασία των ετοίμων προϊό¬ 
ντων σε συνεργασία με το αρμόδιο τμήμα της διεύθυνσης διαχεί¬ 
ρισης και παράδοση σ’ αυτό για αποστολή. Διαχειριστική ενημέ¬ 
ρωση των σχετικών βιβλίων. 

η) Τμήμα Γ11 Φωτοεκτύπωσης: 

Μέριμνα εκτύπωσης εντύπων δια της μεθόδου της Φωτοσύν¬ 
θεσης. 

θ) Η Υπηρεσία Εκτύπωσης και Βιβλιοδεσίας (δεύτερης φυλα¬ 
κής) συγκροτείται από τα Τμήματα: 

1) Πιεστηρίων ΟΡΓ8ΕΤ 

2) Τυπογραφικών και Κυλινδρικών Πιεστηρίων 

3) Κοπτικών και Βιβλιοδετικών Μηχανών 

4) Σύνδεσης, Συσκευασίας και Διεκπεραίωσης ΦΕΚ. 

Οι αρμοδιότητες των τμημάτων αυτών είναι οι ίδιες με αυτές 
των ομώνυμων τμημάτων της πρώτης φυλακής. 

Άρθρο 7 

Διεύθυνση Μηχανολογικών - Ηλεκτρολογικών 
και λοιπών Εγκαταστάσεων 

1. Η αρμοδιότητά της είναι: Μέριμνα για συντήρηση, επισκευή 
και λειτουργική εοιμότητα των μηχανολογικών, ηλεκτρολογι¬ 
κών, ηλεκτρικών και κτιριακών εγκαταστάσεων. 

2. Οι αρμοδιότητες της Διεύθυνσης κατανέμονται στα τμή¬ 
ματα: 

α) Τμήμα Δ1 Μηχανολογικών εργασιών και συντήρησης μηχα¬ 
νημάτων: 

Μέριμνα εγκατάστασης, συντήρησης, επισκευής και διατήρη¬ 
σης σε συνεχή ετοιμότητα λειτουργίας των πάσης φύσεως μηχα¬ 
νημάτων του Εθνικού Τυπογραφείου. Ευθύνη λειτουργίας του 
Μηχανουργείου, συντήρηση και φύλαξη των, εργαλείων, τήρηση 
μητρώου μηχανημάτων. 

β) Τμήμα Δ2 Ηλεκτρολογικών Εγκαταστάσεων και Εργα¬ 
σιών: 

Μέριμνα εγκατάστασης, συντήρησης και επισκευής των ηλε¬ 
κτρολογικών εγκαταστάσεων κτιρίων και μηχανημάτων. 

γ) Τμήμα Δ3 Ηλεκτρονικών Εγκαταστάσεων και Εργασιών: 

Μέριμνα, συντήρηση και επισκευή των ηλεκτρονικών μηχανη¬ 
μάτων και εγκαταστάσεων (ηλεκτρονικοί Υπολογιστές, συστή¬ 
ματα κλιματισμού, ιρωτοστοιχειοθεσίας, ΟΓΡ5ΕΤ). 

δ) Τμήμα Δ4 Συντήρησης Κτιριακών Εγκαταστάσεων: 

Μέριμνα για τη συντήρηση και επισκευή των κτιρίων του Εθνι¬ 
κού Τυπογραφείου. Συντήρηση και επισκευή υδραυλικών, αποχε¬ 
τευτικών εγκαταστάσεων. 

ε) Τμήμα Δ5 Τεχνικών Μελετών και Σχεδίασμ^ύ εργασιών: 

Τεχνικοοικονομική Επεξεργασία και μελέτη σε συνεργασία με 
τη διεύθυνση οικονομικού και υποβολή εισηγήσεων, για το ετήσιο 
πρόγραμμα προμηθειών, βάσει των αιτήσεων των αρμόδιων 
διευθύνσεων και προτάσεων για βελτίωση τεχνολογίας στο 
Εθνικό Τυπογραφείο, όπως και προτάσεων για τεχνικές και άλ¬ 
λες βελτιώσεις των :{τιριακών και λοιπών εγκαταστάσεων του 
Εθνικού Τυπογραφείου. 

στ) Τμήμα Μηχανολογικών, Ηλεκτρολογικών και λοιπών 
Εγκαταστάσεων (δεύτερης φυλακής). 

Μέριμνα για συντήρηση, επισκευή και λειτουργική ετοιμότητα 
των μηχανολογικών, ηλεκτρονικών, ηλεκτρικών και κτιρκχκών 
εγκαταστάσεων του Εθνικού Τυπογραφείου κατά τη λειτουργία 
της δεύτερης φυλακής. 

Άρθρο 8 

Διεύθυνση Οικονομικού: 

1. Η αρμοδιότητά της είναι: Προϋπολογισμός δαποινών και 
απολογισμός, προγραμματισμός προμηθειών υλικών και μηχαινι- 
κού εξοπλισμού σε συνεργασία με τις τεχνικές διευθύνσεις. 

Διαχείριση ΦΕΚ και εντύπων. Μισθοδοσία προσωπικού. Πώ¬ 
ληση ΦΕΚ και οιντιγράφων αυτών. Αρχείο ΦΕΚ και Βιβλιοθήκη. 
Ιστορικό αρχείο μουσείο. 

2. Τη Διεύθυνση Οικονομικού συγκροτούν τα πιο κάτω Τμή¬ 
ματα και Γραφεία: 

α) Τμήμα Ε1 Οικονομικού: 

Μισθοδοσία και εκ>;αθάριση των πάσης φύσεως αμοιβών του 
προσωπικού. Κατάρτιση και επεξεργασία του ετήσιου προϋπολο¬ 
γισμού του Εθνικού Τυπογραφείου. 

β) Τμήμα Ε2 Επιμελητείοις: 

Προγραμματισμός και προμήθεια, μετά από πρόταση των αρ¬ 
μοδίων διευθύνσεων, των πάσης φύσεως μηχοινημάτων, αντοιλ- 
λακτικών, υλικών και εν γένει των μέσων παραγωγής και υλι¬ 
κού. Μισθώσεις πάσης φύσεως, διεκπεραίωση κάθε οικονομικού 
θέματος του Εθνικού Τυπογραφείου. 

γ) Τμήμα Ε3 Διαχείρισης χάρτου. Υλικών και Εκτυπώσεων: 

Παραλαβή, αποθήκευση και διαχείριση χάρτου, υλικών και 
εντύπων του δημοσίου, διάθεση στις δημόσιες υπηρεσίες των 
εντύπων που εκτυπώνονται από το Εθνικό Τυπογραφείο. 

Παραλαβή και διαχείριση χαρτιού, που παρέχεται από άλλες 
υπηρεσίες ή αγοράζεται με δαπάνη του για να χρησιμοποιηθεί για 
έκτακτες εργασίες δικού τους ενδιαφέροντος. Αποθήκευση και 
διαχείριση υλικών και ανταλλακτικών συντηρήσεως μηχανημά¬ 
των του εθνικού Τυπογραφείου. 

δ) Τμήμα Ε4 Συνδρομητών και Διανομής ΦΕΚ: 

Παραλαβή από το τμήμα σύνθεσης και συσκευασίας και δια¬ 
νομή τηε Εφημερίδας της Κυβέρνησης στους κατά νόμον παρα¬ 
λήπτες. 


Εκτίμηση κόστους παραγωγής των, κατά το άρθρο 2 τευχών 
Εφημερίδας της Κυβέρνησης ή και άλλων εκδόσεων που προορί¬ 
ζονται για διάθεση στο κοινό και υποβολή εισηγήσεων για την έκ¬ 
δοση αποφάσεων τιμολόγησης αυτών. 

Εγγραφή συνδρομητών - σύνταξη και ενημέρωση πινάκων 
δκχνομής ΦΕΚ στις κρατικές και άλλες Υπηρεσίες και εισήγηση 
για την έκδοση σχετικής απόφασης - σχετική αλληλογραφία. 

Αογοδοσία για τη διαχείριση στο Τμήμα Οικονομικού. 

ε) Τμήμα Ε5 πωλήσεων και φωτοαντιγράφων: 

Πώληση ΦΕΚ ή άλλων εκδόσεων, φωτοαντιγράφων και εντύ¬ 
πων ΕΟΚ, πώληση παλαιών ΦΕΚ ή φωτοαντιγράφων του, τή¬ 
ρηση αρχείου ΦΕΚ, παλαιών και νέων, και βιβλιοθήκης. Συγκέ¬ 
ντρωση και διατήρηση ιστορικών στοιχείων και ντοκουμέντων 
για τη δημιουργία μουσείου. 

Άρθρο 9 

Διεύθυνση Διοικητικού: 

1. Οι αρμοδιότητές της είναι: Κατάσταση, επιμόρφωση, με¬ 
τεκπαίδευση προσωπικού. Τήρηση πρωτοκόλλου εγγράφων και 
διεκπεραίωσης αυτών; Η επιμέλεια για την τήρηση ωραρίου ερ¬ 
γασίας, γενική επιστασία σχετικά με την καθαριότητα και ασφά¬ 
λεια καταστήματος. Η φροντίδα για βελτίωση των όρων ασφά¬ 
λειας και υγιεινής της εργασίας και η παροχή πρώτης ιατρικής 
φροντίδας στο προσωπικό. 

2. Οι αρμοδιότητες της Διεύθυνσης Διοικητικού ανάγονται στα 
παρακάτω θέματα, που κατοινέμονται στα τμήματά της, ως εξής: 

α) Τμήμα ΣΤ1 Προσωπικού: 

Ο διορισμός και η εν γένει υπηρεσιακή κατάσταση του τακτι¬ 
κού προσωπικού. Η πρόσληψη προσωπικού με σχέση εργασίας 
ιδιωτικού δικαίου κάι η εν γένει υπηρεσιακή κατάσταση αυτού. 
Τήρηση των πάσης φύσεως στοιχείων ατομικής και υπηρεσκχκής 
κατάστασης του πάσης φύσεως προσωπικού. Μέριμνα για τη σύ¬ 
σταση, συγκρότηση και λειτουργία των συλλογικών οργάνων. 
Μέριμνα για την τήρηση κανόνων ασφάλειας και βελτίωση των 
όρων και συνθηκών εργασίας του προσωπικού. 

β) Τμήμα ΣΤ2 Εκπαίδευσης προσωπικού: 

Μέριμνα σε συνεργασία με τις συναρμόδιες διευθύνσεις, για τη 
μετεκπαίδευση επιμόρφωση των υποιλλήλων στις σύγχρονες με¬ 
θόδους εργασίας οργανώσεως - παραγωγής και σύγχρονης τε¬ 
χνολογίας. Εισήγηση προς το Ινστιτούτο Διαρκούς Επιμόρφωσης 
Προγραμμάτων Επιμόρφωσης που εξυπηρετούν ειδικές ανάγκες 
του Εθνικού Τυπογραφείου, τα οποία εγκρίνονται από το Δ.Σ. του 
Ενικού Κέντρου Δημόσιας Διοίκησης και εντάσσονται στον ετή¬ 
σιο προγραμματισμό και προϋλογισμό του ΕΚΔΔ. Παρακολού¬ 
θηση και απολογισμός των αποτελεσμάτων μετεκπαίδευσης και 
επιμόρφωσης. 

Μέριμνα αξιοποίησης των μετεκπαιδευθέντων, τήρηση μη¬ 
τρώου μετεκπαιδευθέντων και ενημέρωση τμήματος προσωπι¬ 
κού. 

γ) Τμήμα ΣΤ3 Γραμματείας: 

Δημόσιες σχέσεις, τήρηση πρωτοκόλλου (Κοινού - εμπιστευτι- 
κού - απορρήτου). Διακίνηση εισερχόμενης και εξερχόμενης αλ¬ 
ληλογραφίας. 

Μέριμνα λειτουργίας και συντήρησης μηχανημάτων δακτυλο¬ 
γραφήσεων, πολυγραφήσεων και άλλων μέσων αναπαραγωγής 
εγγράφων. Επιμέλεια τήρησης ωραρίου εργασίας. Δακτυλογρά¬ 
φηση κάθε εγγράφου ή κειμένου. 

Παροχή κατευθύνσεων στο εντεταλμένο για την καθαριότητα 

των χτιρίων προσωπιχού χαι εποπτεΐα αυτού. Φροντίδα φύλαξη 
του καταστήματος και των εγκαταστάσεών του. 

δ) Τμήμα ΣΤ4 γενικών εργασιών: 

Διοίκηση προγραμματισμός κατανομή προσωπικού κλητήρων 
και εποτηεία εργατών γενικών καθηκόντων και μεταφορέων, οι 
οποίοι διατίθενται στις διάφορες διευθύνσεις και εργασίες του 
Εθνικού Τυπογραφείου για κάλυψη παγίων ή εκτάκτων αναγκών 
αυτών κατά ορθολογικό τρόπο, παίρνοντας υπόψη σχετικά αιτή¬ 
ματα και προτεραιότητες. Φροντίδα και παρακολούθηση εκτέλε¬ 
σης των σχετικών εργασιών στον αναγκαίο χρόνο. 

ε) Τμήμα ΣΤ5 Ιατρείο: 

Μελέτη, εισήγηση και παρακολούθηση μέτρων που θα εξασφα¬ 
λίζουν την εφαρμογή των κειμένων διατάξεων και συναφών όρων 
περί της υγιεινής και ασφάλειας εργασίας του προσωπικού στους 
χώρους του Εθνικού Τυπογραφείου. Παροχή πρώτης ιατρικής 
φροντίδας και συμβουλής στο προσωπικό. 

Άρθρο 10 

Τμήμα πληροφόρησης και Παραγωγικότητας: 

Οι αρμοδιότητες του τμήματος αυτού περιλαμβάνουν την πλη¬ 
ροφόρηση των Δημοσίων Υπηρεσιών και πολιτών, για την ύλη 
που δημοσιεύεται στην Εφημερίδα της Κυβέρνησης, καθώς και 
για όλες τις λοιπές εργασίες που εισέρχονται στο Εθνικό Τυπο¬ 
γραφείο και της υπηρεσίας που αυτό προσφέρει στο κοινωνικό σύ¬ 
νολο. Ειδικότερα, το Τμήμα είναι αρμόδιο για: 

α) Τη διερεύνηση τυχόν παραπόνων πολιτών ή υτιηρεσιών σχε¬ 
τικά με την αποτελεσματική λειτουργία του Εθνικού Τυπογρα¬ 
φείου. 

■ β) Τη μελέτη, το σχεδιασμό και την υποστήριξη της υλοποίη¬ 
σης μέτρων για την απλούστευση των διαδικασιών λειτουργίας 
του Εθνικού Τυπογραφείου παι την αύξηση της παραγωγικότη¬ 
τας και της αποτελεσματικότητοις, καθώς και τον έλεγχο της 
ποιότητας του παραγομένου έργου. 

Για την εκπλήρωση των αρμοδιοτήτων του το Τμήμα συνερ¬ 
γάζεται και λαμβάνει τιληροφορίες από τις αρμόδιες διευθύνσεις 
και τμήματα του Εθνικού Τυπογραφείου. Το τμήμα είναι επίσης 
αρμόδιο για τη λειτουργία του ΤΕΕΕΧ του Εθνικού Τυπογρα¬ 
φείου. 

Άρθρο 11 

Συμβουλευτική Επιτροπή 

1. Στο Εθνικό Τυπογραφείο λειτουργεί Συμβουλευτική Επι¬ 
τροπή, που έχει σκοπό να εκφέρει γνώμη για το πρόγραμμα αξιο¬ 
ποίησης του προσωπικού και στελέχωσης των δύο φυλακών και 
οπωσδήποτε για μετακινήσεις μεταξύ των δύο φυλακών, εκτός 
αν και όπου προβλέπεται διαφορετικά από τον Κώδικα Δημοσίων 
Υπαλλήλων. 

2. Η Συμβουλευτική Επιτροπή αποτελείται από: 

α) Τον Ειδικό Γραμματέα, ως Πρόεδρο. 

β) Τον Προϊστάμενο της Διεύθυνσης Διοικητικού. 

γ) Τον αρμόδιο κατά περίπτωση Προϊστάμενο Διεύθυνσης, και 

δ) Τον εκπρόσωπο του Συλλόγου Προσωπικού Εθνικού Τυπο¬ 
γραφείου. 

3. Η ίδια Επιτροττη διευρυνόμενη με τους Προϊσταμένους όλων 
των Διευθύνσεων, τον Προϊστάμενο του Τμήματος Πληροφόρη¬ 
σης και Παραγωγικότητας, καθώς και έναν ακόμα εκπρόσωπο 
του ΣΠΕΤ, συνέρχεται τακτικά και τουλάχιστον μία φορά το δί- 
μηνο για τη συζήτηση και αλληλοενημέρωση στο πρόγραμμα 
δραστηριότητας του Εθνικού Τυπογραφείου, την επισήμανση 
προβλημάτων και τη διατύπωση λύσεων και οδηγιών αντιμετώ¬ 


πισής των. Στην Επιτροπή συζητούνται επίσης προγράμματα 
επιμόρφωσης και κατάρτισης του προσωπικού του Εθνικού Τυπο¬ 
γραφείου. Χρέη Γραμματέα της Επιτροπής για την προετοιμασία 
της ημερήσιας διάταξης, και την τήρηση πρακτικών, θα έχει ο 
Προϊστάμενος του Τμήματος πληροφόρησης και παραγωγικότη¬ 
τας. Στις περιπτώσεις συνεδριάσεων της Επιτροτιής με τη διευρυ- 
νόμενη σύνθεσή της μπορεί να καλούνται από τον προεδρεύοντα 
και παίρνουν μέρος ανεγνωρισμένου κύρους ειδικοί ή και άλλα 
πρόσωπα που κατά την κρίση του Ειδικού Γραμματέα θα ήταν 
χρήσιμη η γνώμη τους για συγκεκριμένα θέματα που συζητού- 
νται, για να συμβουλεύσουν με την αιτιολογημένη γνώμη τους. 

4. Οι αρμοδιότητες της Συμβουλευτικής Επιτροπής δεν θίγουν 
τις κατά νόμο αρμοδιότητες του Υπηρεσιακού Συμβουλίου. 

Άρθρο 12 

1. Με έδρα το Εθνικό Τυπογραφείο και υπό την Προεδρία του 
Ειδικού Γραμματέα του Εθνικού Τυπογραφείου λειτουργεί συντο¬ 
νιστική επιτροτιή κρατικών εκτυπωτικών μονάδων, με συμμε¬ 
τοχή των υπευθύνων Προϊσταμένων της κάθε εκτυπωτικής μονά¬ 
δας του δημόσιου τομέα. 

2. Η Συντονιστική Επιτροττη ως κύριο έργο της έχει το συντο¬ 
νισμό του εκτυπωτικού έργου του Δημοσίου, με σκοπό την πληρέ¬ 
στερη εξυττηρέτηση των σχετικών αναγκών του Δημοσίου με το 
μικρότερο κόστος. 

3. Η ομάδα συνέρχεται όποτε η ανάγκη το επιβάλλει. Κάθε 
μέλος της ομάδας μπορεί να προτείνει συγκεκριμένο θέμα και να 
εισηγείται λύσεις υποβάλλοντας σχετική γραπτή εισήγηση. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 
Άρθρο 13 , 

Διάκριση θέσεων 

1. Οι θέσεις του προσωπικού του Εθνικού Τυπογραφείου ορί¬ 
ζονται, κατά κατηγορία και κλάδο, ως εξής: 

Α’ Κατηγορία ΠΕ 

α) Κλάδος ΠΕΙ Διοικητικός - Οικονομικός, θέσεις τριάντα πέ¬ 
ντε (35). 

β) Κλάδος ΠΕ2 Μηχανικών (Μηχανολόγων, Πολιτικών, 
Ηλεκτρολόγων, Ηλεκτρονικών), θέσεις τέσσερις (4). 

γ) Κλάδος ΠΕ2 Πληροφορικής, θέσεις τρεις (3). 


Ρ Κατηγορία ΔΕ 

α) Κλάδος ΔΕΙ Διοικητικός - Λογιστικός (Στα καθήκοντα του 
κλάδου αυτού περιλαμβάνονται και οι διορθώσεις κειμένων) θέ¬ 
σεις εβδομήντα πέντε (75). 

β) Κλάδος ΔΕ2 Τυπογραφίας, θέσεις (60). 
γ) Κλάδος ΔΕ3 Τεχνικός, θέσεις δέκα (10). 
δ) Κλάδος ΔΕ4 Προσωπικού Η/Υ, θέσεις δέκα (10). 


Β’ Κατηγορία ΤΕ 

α) Κλάδος ΤΕ1 Γραφικών Τεχνών, θέσεις διακόσιες σαράντα 
(240). Περιλαμβάνονται οι ειδικότητες Γραφιστικής, Διακοσμη- 
τικής, Γραφικών Τεχνών, Φωτογραφίας καθώς και κάθε άλλη ει¬ 
δικότητα της Σχολής Γραφικών Τεχνών και Καλλιτεχνικών 
Σπουδών. 

β) Κλάδος ΤΕ2 Τεχνολογικών Εφαρμογών, θέσεις δεκαπέντε 
(15). 

γ) Κλάδος ΤΕ3 Πληροφορικής, θέσεις δέκα (10). 

δ) Κλάδος ΤΕ4 Διοικητικός - Λογιστικός, θέσεις τριάντα (30). 

ε) Κλάδος ΤΕ5 Νοσηλευτικής, θέσεις δύο (2). 

ε) Κλάδος ΛΕ5 Δαχτυλογράφων-Στβνογράφων, θέσεις έξι (6). 

Δ’ Κατηγορία ΤΕ 

α) Κλάδος ΥΕ1 Επιμελητών-Νυχτοψυλάχων, θέσεις τριάντα 
(30). 

β) Κλάδος ΤΕ2 Εργατών Γενιχών Καθηχόντων, θέσεις τριά¬ 
ντα (30). 

γ) Κλάδος ΤΕ3 Προσωπικού Καθαριότητας, θέσεις είκοσι 

( 20 ). 

2. Από τις θέσεις μόνιμου προσωπικού της προηγουμένης πα¬ 
ραγράφου δεν πληρούνται ισάριθμες με τους η υτιηρετούντες κάθε 
φορά: 

α) σε προσωρινές θέσεις μόνιμου προσωπικού αντίστοιχης ειδι¬ 
κότητας · 

β) σε προσωρινές θέσεις με σχέσεις εργασίας ιδιωτικού δικαίου 
αντίστοιχης ειδικότητας. 

3. Ο αριθμός των θέσεων κατά ειδικότητα, καθορίζεται κάθε 
φορά με την προκήρυξη πλήρωσης θέσεων. 

4. Σε κάθε ένα από τους παρακάτω κλάδους και ειδικότητες, 
πέραν των κατά το Ν. 1735/87 τυπικών προσόντων, απαιτείται 
η ύπαρξη εμπειρίας αντίστοιχης προς την ειδικότητα για την 
οποία γίνεται εκάστοτε η προκήρυξη πλήρωσης θέσεων. Η ελάχι¬ 
στη χρονική έκταση της εμπειρίας, που κάθε φορά θα αποδεικνύε- 
ται όπως οι διατάξεις του ν. 1735/87 προβλέπουν, ορίζεται 
κατά κλάδο ως κατωτέρω: 

α) Για τον κλάδο ΠΕ2 Μηχανικών (μηχανολόγων. Πολιτι¬ 
κών, Ηλεκτρολόγων, Ηλεκτρονικών) τριών 3 ετών, 
β) Για τον κλάδο ΠΕ3 Πληροφορικής δύο (2) ετών 
γ) Για τον κλάδο ΤΕ Γραφικών Τεχνών ενός (1) έτους 
δ) Για τον κλάδο ΤΕ2 τριών (3) ετών 
ε) Για τον κλάδο ΔΕ2 Τυπογραφίας δυο (2) ετών 
στ) Για τον }ΐλάδο ΔΕ3 Τεχνικών (2) δύο ετών 

5. Σε υπαλλήλους κλάδων, που συγκροτούνται από περισσότε¬ 
ρες ειδικότητες μπορεί να ανατίθενται και καθήκοντα ειδικοτή¬ 
των του ίδιου κλάδου, άλλων από εκείνη για την οποία έχουν 
προσληφθεί. Η ανάθεση γίνεται με την προϋπόθεση ότι, κατά την 
κρίση της υπηρεσίας, ο υπάλληλος μπορεί να ανταποκριθεί στο 
ανατιθέμενο έργο και οπωσδήποτε μετά από σχετική ενημέρωση 
κατάρτιση των υπαλλήλων και γνώμη της συμβουλευτικής επι¬ 
τροπής του άρθρου 11. 

Άρθρο 14 
Προϊστάμενοι 

. 1. Στη Διεύθυνση Εκδόσεων και στα Τμήματα τής (πρώτης 
και δεύτερης φυλακής) προϊστανται υπάλληλοι του κλάδου ΤΕ1 
Γραφικών Τεχνών ή του προσωρινού κλάδου ΠΕ2, ή των προσω¬ 
ρινών κλάδων ΤΕ4, ΤΕ5, ΤΕ6, ΤΕ7, ΤΕ8, και ΤΕ9 και ΤΕ10. 

2. Στη Διεύθυνση Σύνθεσης και στην Υπηρεσία Σύνθεσης (δεύ¬ 
τερης φυλακής) καθώς και στα Τμήματά τους (πρώτης και δεύτε¬ 
ρης φυλακής) προϊστανται υπάλληλοι του κλάδου ΤΕ1 Γραφικών 
Τεχνών ή των προσωρινών κλάδων ΤΕ5, ΤΕ6, ΤΕ7, ΤΕ8, ΤΕ9 
και ΤΕ10 ή του κλάδου ΔΕ2 Τυπογραφίας ή του προσωρινού 
κλάδου ΔΕ Βοηθών Τυπογραφίας. 

3. Στη Διεύθυνση Εκτυπώσεων-Βιβλιοδεσίας και στην υτιηρε- 
σία Εκτύπωσης και Βιβλιοδεσίας (δεύτερης φυλακής), καθώς και 
στα Τμήματά τους (πρώτης και δεύτερης φυλακής) εκτός του 
Τμήματος Διορθώσεων (πρώτης και δεύτερης φυλακής) προϊστα- 
νται υπάλληλοι του κλάδου ΤΕ1 Γραφικών Τεχνών ή των προ¬ 
σωρινών κλάδων ΤΕ3, ΤΕ11, ΤΕ12, ΤΕ13 και ΤΕ14 ή των 
κλάδων ΔΕ2 Τυπογραφίας ή του Προσωρινού κλάδου ΔΕ Βοη¬ 
θών Τυπογραφίας. 

4. Στη Διεύθυνση Μηχανολογικών Ηλεκτρολογικών και λοι¬ 
πών εγκαταστάσεων και στα Τμήματα της (πρώτης και δεύτερης 


φυλακής), προϊστανται υπάλληλοι των κλάδων ΠΕ2 μηχανικών 
ή ΠΕ3 τιληροφορικής ή ΤΕ2 Τεχνολογικών Εφαρμογών ή των 
προσωρινών κλάδων ΤΕ16, ΤΕ17 και ΤΕ18 ή των κλάδων ΤΕ3 
πληροφορικής ή ΔΕ Προσωπικού Η/Τ ή ΔΕ3 (Τεχνικού εκτός 
της ειδικότητας του Οδηγού). 

5. Στις Διευθύνσεις Διοικητικού και Οικονομικού και στα Τμή¬ 
ματά τους, εκτός του Τμήματος Ιατρείου, προϊστανται υπάλληλοι 
των κλάδων ΠΕΙ Διοικητικού ή ΤΕ4 Διοικητικού - Λογιστικού 
ή ΔΕΙ Διοικητικού - Λογιστικού. 

6. Στο Τμήμα ΒΙΟ Διορθώσεων (πρώτης και δεύτερης φυλα¬ 
κής) της Διεύθυνσης Σύνθεσης, προϊστανται υπάλληλοι του προ¬ 
σωρινού κλάδου ΠΕ2 ή του κλάδου ΤΕ1 Γραφικών Τεχνών ή 
των προσωρινών κλάδων ΤΕ5, ΤΕ6, ΤΕ7, ΤΕ8, ΤΕ9 και ΤΕ10 
ή του κλάδου ΔΕΙ Διοικητικού - Λογιστικού ή ΔΕ2 Τυπογρα¬ 
φίας ή του προσωρινού κλάδου ΔΕ Βοηθών Τυπογραφίας. 

7. Στο Τμήμα Ιατρείου προϊσταται Ιατρός Γενικής Ιατρικής 
που αποσπάται από το Υπουργείο Υγείας, Πρόνοιαις και Κοινωνι¬ 
κών Ασφαλίσεων με κοινή απόφαση των Υπουργών Προεδρίας 
της Κυβέρνησης και Υγείας, Πρόνοιας και Κοινωνικών Ασφα¬ 
λίσεων. 

8. Στο Τμήμα Πληροφόρησης και Παραγωγικότητας προϊ- 
σταται υπάλληλος των κλάδων ΠΕ ή ΤΕ ή ΔΕ ή υπάλληλοι όλων 
των προσωρινών κλάδων ΠΕ ή ΤΕ ή ΔΕ. 

ΜΕΡΟΣ ΤΡΙΤΟ 
Μεταβατικές Διατάξεις 
Άρθρο 15 

Κατάταξη προσωπικού 

1. Οι κατά τη δημοσίευση του παρόντος υπηρετούντες μόνιμοι 
υπάλληλοι κατατάσονται αυτοδίκαιους στους προβλεπόμενους 
από τον οργανισμό αυτό κλάδους ως ακολούθως: 

α) Στον κλάδο ΠΕΙ Διοικητικού - Οικονομικού, οι υπάλληλοι 
του κλάδου ΠΕΙ. 

β) Στον κλάδο ΠΕ2 Μηχανικών, οι υπάλληλοι του κλάδου 
ΠΕ15. 

γ) Στον κλάδο ΤΕ1 Γραφικών Τεχνών, οι υπάλληλοι του κλά¬ 
δου ΤΕ Γραφικών Τεχνών. 

δ) Στον κλάδο ΤΕ4 Διοικητικού - Λογιστικού, οι υπάλληλοι 
των κλάδων ΤΕ1 Γενικών Αναλυτών καθώς και οι υπάλληλοι 
που μετατάχθηκαν με την 4805/20.5.88 απόφαση του Υπουρ¬ 
γού Προεδρίας της Κυβέρνησης (ΦΕΚ 81/25.5.88, τεύχος Γ’). 

ε) ^ον κλάδο ΔΕΙ Διοικητικό - Λογιστικό, οι υπάλληλοι του 
κλάδου ΔΕΙ. 

ζ) Στον κλάδο ΔΕ2 Τυπογραφίας, οι υπάλληλοι του κλάδου ΔΕ 
Τυπογραφίας. 

η) ^ον κλάδο ΔΕ3 Τεχνικό, οι υπάλληλοι των κλάδων ΔΕ3 
και ΔΕ4. 

θ) Στον κλάδο ΥΕΙ Επιμελητών - Νυχτοφυλάκων, οι υπάλλη¬ 
λοι των κλάδων ΥΕΙ και ΥΕ2. 

ι) Στον κλάδο ΥΕ2 Εργατών Γενιχών Καθηκόντων, οι υπάλ¬ 
ληλοι των κλάδων ΥΕ3 και ΥΕ5. 

ια) Στον κλάδο ΥΕ3 Προσωπικού Καθαριότητας, οι υπάλλη¬ 
λοι των κλάδων ΥΕ4. 

2. Οι κλάδοι ΤΕ3, ΤΕ4, ΤΕ5, ΤΕ6, ΤΕ7, ΤΕ8, ΤΕ9, ΤΕ10, 
ΤΕ11, ΤΕ12, ΤΕ13, ΤΕ14, ΤΕ15 και ΔΕ Βοηθών Τυπογρα¬ 
φείου διατηρούνται ως αυτοτελείς μέχρις ότου αποχωρήσουν με 
οποιοδήποτε τρόπο, οι υπάλληλοι που κατέχουν θέσεις των κλά¬ 
δων αυτών, σύμφωνα με τις υπ’ αριθ. 6780/21.5.86 (ΦΕΚ 
345/Β’) και 10270/8.8.86 (ΦΕΚ 547/Β’) αποφάσεις του 
Υπουργού Προεδρίας της Κυβέρνησης, που εξακολουθούν να 
ισχύουν. Ομοίως οι κλάδοι ΠΕ2, ΤΕ16, ΤΕ17, ΤΕ18 και ΤΕ19 

διατηρούνται αυτοτελείς μέχρις ότου αποχωρήσουν από την υπη¬ 
ρεσία οι υπάλληλοι που κατέχουν θέσεις των κλάδων αυτών. 

Εναλλακτικά, παρέχεται στους παραπάνω υπαλλήλους η δυ¬ 
νατότητα όπως, εντός ενός (1) έτους από τη δημοσίευση αυτού 
του οργανισμού, ζητήσουν με αίτησή τους την ένταξή τους σε 
αντίστοιχης κατηγορίας κλάδους, που περιλαμβάνονται και κα¬ 
θορίζονται στην παρ. 1 αυτού του άρθρου. 

Στην περίπτωση αυτή εκδίδεται και δημοσιεύεται στην Εφημε¬ 
ρίδα της Κυβερνήσεως σχετική διαπιστωτική πράξη. 

3. Το προσωπικό που κατά τη δημοσίευση του διατάγματος 
αυτού υπηρετεί σε προσωρινές θέσεις ιδιωτικού δικαίου παραμέ¬ 


νει στις προσωρινές αυτές θέσεις αντίστοιχης ειδικότητας. 

Στον Υπουργό Προεδρίας της Κυβέρνησης αναθέτουμε τη δη· 
μοσίευση και εκτέλεση του παρόντος διατάγματος. 

Αθήνα, 10 Μαρτίου 1989 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

